Kreatiewe Joernaal: somer
"Life is a great, big canvas and you should throw all the paint on it you can!" Danny K.
Showing posts with label somer. Show all posts
Labels: bloedrooi, blomgranaat, bome, donkiejare, granaatroos, natuur, oeroud, ornamenteel granaat blomme, rooi en wit, somer
Dis donkiejare se dinge dié. Granaatbome in ons tuin. Of nie regtig nie? Nooit is mens ooit te oud om te leer nie. Nietemin, in hierdie tuin is daar twee bome waarmee ek, amper sê ek saam oud geword het. Iewers het ek die woord granaatroos gehoor en was vir jare doodtevrede daarmee. 'n Vriendin van lankal reken haar ma het dit 'n blomgranaat genoem. Mooi naam. Noudat die somer aangebreek het en alles uitbundig begin blom, het dié granaatroos/blomgranaat skielik my volle aandag!
Die een dra pienkrooi en wit blomme en die ander een bloedrooi blomme. Te pragtig! Die blomme val egter altyd baie gou af. In al die baie jare het dié twee bome nog nooit granate (vrugte) gedra nie. Net altyd 'n baie mooi vertoning gemaak aan die begin van ons somer seisoen. (Okt. , Sept.)
Punica granatum, the pomegranate, is a tree that is native to Iran and India, hence thriving in hot, dry conditions akin to those found in the Mediterranean. While pomegranate trees are drought tolerant, they do need good, deep irrigation periodically – similar to the requirements for citrus trees. Not only is the plant grown for its delicious fruit (actually a berry), but it is cultivated for the stunning bright red flowers on pomegranate trees. (Inligting: gardening Know How. )
Die vraag is nou: het my bome te min water gekry deur die jare, hoekom dra hulle nie vrugte nie?
Finally, although the tree is drought resistant, it still needs a good deep watering if you want it to produce fruit. Too little water will cause the blossoms to drop from the tree.
My antwoord kry ek toe wel, hoe wonderlik dat kennis deesdae met die klik van 'n sleutel op die rekenaar na jou toe aangevlieg kom.
Some pomegranate trees are strictly ornamental and may be grown for their striking flowers.
En "striking" is die blomme inderdaad!
Vanoggend vroeg tuin natgespuit tussen ses en sewe. Kyk hoe bly is die blare en blomme!
Ornamenteel, oeroud en tog so mooi. Geen wonder dat daar al hope gedigte in Afrikaans geskryf is oor granate nie. 'n Verleidelike vrug en ewe verleidelike blom.
Posted by Elizabeth Kendall at 13:05 4 comments
Labels: Bronkhorstspruit, seisoen, somer, tuin
Dis somer in Bronkhorstspruit. Om my is die wêreld groen. Die akkerboom het haar mooiste groen rok aangetrek. Smiddae na half vyf kom lê die sonstrale warm teen my boom se growwe takke. Duiwe sit knus en koer tussen die blare. Die klimop rank die voorste muur van ons erf toe, dit rank oor verweerde houtstompe. Dit klim teen die voorkamer se buitemuur op. Dit klou aan die rooi bakstene van die outydse vensterbank vas.
Onder die karee lag oranjerooi boslelies oopmond. ‘n Geelvink bou sy nes bo aan een van die dunste takkies. Stukkies gras en blare val grond toe. ‘n Lyster wip oor die grasperk. Sy geel snawel blink in die son.
Oranje botterblomme en persblou gesiggies groei welig in die bedding naby die voëls se waterbak. Ek pluk ‘n takkie roosmaryn af en vryf dit tussen duim en voorvingers. Die geur daarvan klou aan my hande vas.
‘n Motor ry verby ons huis. Iemand druk bont advertensieblaaie in die gleuf by die voorhekkie. Die duiwe vlieg fladderend weg. Ons swart hond blaf hard. Iewers lui ‘n telefoon .
Ek maak die deur oop en stap my werkkamer binne. ‘n Ligte windjie laat die gordyn by die oop venster beweeg. “Twiet twieteriet!” fluit ‘n mossie buite in die tuin. Dis somer in Bronkhorstspruit.
Posted by Elizabeth Kendall at 16:22 2 comments
Like my page, if you please?
“Leef die lewe!” Gebruik jou talente, leef met vreugde en oorgawe. Wees wie jy is, jy is uniek. Elkeen van ons het een of ander talent van God gekry. Vind uit wat joune is en maak die beste daarvan daar waar jy is.
Vetplante en kaktusse
My liefde vir vetplante en kaktusse is besig om daagliks te groei. Om ’n vetplanttuin te maak is een lang heerlikheid. Vetplante verg...
'n Nuwe speelding!
Kreatiewe joernaal......ja dis wat dit is! Hier gaan ek speel en rinkink met verfstreep en ink. Jy is baie welkom om saam te kom kuier en k...
Ek en ou goed
Ek weet nie hoekom nie, maar ek hou van ou goed. Sou jy hier kom kuier, sal jy dit baie gou agterkom, want om elke hoek en draai het ek ...
ECHEVERIAS IS WONDERLIK
Die liefde vir tuinmaak is in die gene. Onlangs kom ek op 'n k oerantuitknipsel, geskryf deur Anna Celliers, af oor "Tuinl...
'n Jaar van genade
'n Hele jaar is verby. Driehonderd-vyf-en-sestig en 'n kwart dag. 'n Jaar sedert ons die skrik-nuus gekry het: Chris het longkan...
In die somer
Gister was 'n lekker dag. Die kanse dat vandag ook een gaan wees, is goed. Ek dink die natuur en die seisoene speel 'n yslike rol wa...
Een van die heelmooiste woorde in Afrikaans, is die woord TROOS.
Troos is ‘n vyfletterwoord - vyf vingers aan een hand een hand wat joune vashou, één warm hand wat oor jou...
Ek het nie juis getel nie, maar ek dink dit was langer as twee ure wat ek tjoepstil staan en wag het in die voorste kamer. Die kamera ger...
Hoe sê mens dankie
“ Gaan jy en Laura nie meer Aardklop toe nie?” vra sy gesels-gesels toe ek haar in die dorp raakloop. “Nee, ons was so lanklaas daar,” antw...
Wat is in 'n naam?
Ek onthou nog so goed hoe my Ma die name van plante en bome geken het. Ek het haar altyd bewonder oor dié kennis. Ek reken my liefde vir tu...
Onthou jy nog?
Kom speel lekker saam!!
Koop en geniet! / Buy and enjoy!
Geniet my kuns! / Enjoy my art!
Kom lees my verse...
Lewensvreugde is 'n keuse...kom lees my verse.
HUPPEL OP DIE HOOGLAND
My eerste digbundel
All Images copyright © Elizabeth Kendall. Simple theme. Theme images by gaffera. Powered by Blogger.